rejauldu/bengali-wikipedia huggingface dataset:
রঞ্জিনী হরিদাস একজন ভারতীয় টেলিভিশন উপস্থাপক, অভিনেত্রী, মডেল এবং ইউটিউবার। তিনি আঞ্চলিক এশিয়ানেট চ্যানেলের স্টার সিঙ্গার টিভি অনুষ্ঠানের মাধ্যমে জনপ্রিয় হয়ে ওঠেন । এই অনুষ্ঠানের ৫টি মরশুমে তিনি উপস্থাপিক ছিলেন।   কর্মজীবন    উপস্থাপিকা  রঞ্জিনী হরিদাস উচ্চশিক্ষার জন্য লন্ডনে গিয়েছিলেন। ফিরে আসার পর তিনি এশিয়ানেট ফিল্ম অ্যাওয়ার্ডস, অমৃতা টিভি ফিল্ম অ্যাওয়ার্ডস, এশিয়াভিশন অ্যাওয়ার্ডস, ফ্লাওয়ার্স টিভি অ্যাওয়ার্ডস, জয়হিন্দ ফিল্ম অ্যাওয়ার্ডস এবং সিআইআইএমএ-এর মতো বেশ কয়েকটি অনুষ্ঠানের উপস্থাপনা করেছিলেন। রঞ্জিনী ২০০০ সালের ফেমিনা মিস কেরালা অনুষ্ঠানে অংশগ্রহণ করে মিস কেরালা খেতাব অর্জন করেন।[ তথ্যসূত্র প্রয়োজন ]   চলচ্চিত্রে উপস্থিতি  চায়না টাউন এবং থালসামায়াম ওরু পেনকুট্টি (২০১৩) ছবিতে একটি ক্যামিও চরিত্রে অভিনয়ের মাধ্যমে রঞ্জিনী হরিদাস তার অভিনয় যাত্রা শুরু করেন । পরে তিনি অভিনেতা বাবুরাজের সাথে জুটি বেঁধে এন্ট্রি (২০১৩) চলচ্চিত্রে কাজ করেন যেখানে রঞ্জিনী একজন পুলিশ অফিসারের ভূমিকায় অভিনয় করেন। এটি ছিল তার প্রথম প্রধান ভূমিকা। ২০১৫ সাল থেকে তিনি ফ্লাওয়ার টিভির একটি অবিচ্ছেদ্য অংশ হিসাবে অনুষ্ঠান পরিচালনা এবং টিভি উপস্থাপিকা উভয় কাজেই অংশগ্রহণ করেছেন। তিনি ২০০৭ থেকে ২০১২ সাল পর্যন্ত এশিয়ানেট টিভিতে স্টার সিঙ্গার অনুষ্ঠানটি উপস্থাপনা করেছিলেন। ২০১৭ সালে তিনি রান বেবি রান, নামক একটি তারকাদের সাক্ষাৎকার অনুষ্ঠানের সাথে যুক্ত হয়ে এশিয়ানেট চ্যানেলে ফিরে আসেন। তিনি বিগ বস মালায়ালামের প্রথম মরসুমের  অংশগ্রহণকারী ছিলেন।   বিতর্ক  স্টার সিঙ্গার গানের প্রতিযোগিতায় উপস্থাপিকা হিসেবে কাজ করার সময় তার কার্যক্ষেত্রের সীমানা উল্লঙ্ঘনের জন্য প্রবীণ অভিনেতা জগৎ শ্রীকুমার তাকে প্রকাশ্যে সমালোচনা করেছিলেন।Ranjini Haridas - Asianet Star Singer Finals, 3 October 2011 প্রতিযোগীদের কাছ থেকে অভিযোগ ছিল যে তিনি কিছু প্রতিযোগীর স্বপক্ষে বিচারকদের প্রভাবিত করতে চাইছেন। রঞ্জিনী খোলাখুলিভাবে তার মৌখিক তিরস্কার সম্পর্কে কথা বলেছেন এবং মালয়ালম বিনোদন জগতের সহজাত যৌনতাবাদের দিকে ইঙ্গিত করেছেন। বিমানবন্দরে গন্ডগোলের ঘটনার জন্য তিনি অনেকবার অভিযুক্ত হয়েছেন।Ranjini Haridas Altercation at Airport, 20 May 2013 বিমানবন্দরে একজন যাত্রী অভিযোগ করেন যে তিনি বিশেষ সুযোগ-সুবিধা ব্যবহারের জন্য বিমানবন্দরে লাইন এড়িয়ে যাওয়ার চেষ্টা করছেন। উভয় পক্ষই একে অপরের বিরুদ্ধে অশালীন মৌখিক আক্রমণের অভিযোগে মামলা দায়ের করে।  রঞ্জিনী আমচলিক গৃহলক্ষ্মী পত্রিকার জন্য রঞ্জিনী জোসের সাথে একটি সাক্ষাৎকারে উপস্থিত হয়েছিলেন। বন্ধুত্ব দিবসে কেরালায় কীভাবে ভালো বন্ধুত্বকে সমকামী সম্পর্ক হিসেবে ব্যাখ্যা করা হয় সে সম্পর্কে কথা বলেছেন।  তিনি কেরালায় পশুদের প্রতি, বিশেষ করে রাস্তার কুকুরের প্রতি নিষ্ঠুরতার বিরুদ্ধে প্রতিক্রিয়া ব্যক্ত করেছিলেন। কেরালার কোচিতে যখন এক মহিলা একটি কুকুর এবং ৭টি কুকুরছানাকে আগুন ধরিয়ে দেন, তখন তিনি তার বিরুদ্ধে প্রতিক্রিয়া জানিয়েছিলেন।   তথ্যসূত্র   বিষয়শ্রেণী:ভারতীয় টেলিভিশন উপস্থাপিকা বিষয়শ্রেণী:ভারতীয় টেলিভিশন উপস্থাপক বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:কেরলের নারী মডেল বিষয়শ্রেণী:মালয়ালম টেলিভিশন অভিনেত্রী বিষয়শ্রেণী:মালয়ালম চলচ্চিত্র অভিনেত্রী বিষয়শ্রেণী:কোচির অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:২০শ শতাব্দীর ভারতীয় অভিনেত্রী বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি
thumb ফিলিপ কানলিফ-লিস্টার, সুইন্টনের প্রথম আর্ল,  (১ মে ১৮৮৪ - ২৭ জুলাই ১৯৭২), ১৯২৪ সাল পর্যন্ত ফিলিপ লয়েড-গ্রিম এবং ১৯৩৫ এবং ১৯৫৫ এর মধ্যে দ্য ভিসকাউন্ট সুইন্টন নামে পরিচিত, ১৯২০ থেকে ১৯৫০ সাল পর্যন্ত একজন বিশিষ্ট ব্রিটিশ রক্ষণশীল রাজনীতিবিদ ছিলেন। তিনি ১৯৪০ এবং ১৯৫০ এর দশকে প্রথমে বিমান পরিবহন মন্ত্রী হিসেবে এবং তারপর আন্তর্জাতিক বেসামরিক বিমান চলাচলের কনভেনশনের স্টিয়ারিং কমিটিতে ছিলেন। তিনি ১৯৫৫ সালে রাজনীতি থেকে অবসর গ্রহণ করেন এবং তার মর্যাদা একটি প্রাথমিক পর্যায়ে উন্নীত হয়।   তথ্যসূত্র         বহিঃসংযোগ      Newspaper clippings about Philip Cunliffe-Lister, 1st Earl of Swinton in the 20th Century Press Archives of the ZBW  The Papers of Philip Cunliffe-Lister, First Earl of Swinton held at Churchill Archives Centre  বিষয়শ্রেণী:মিলিটারি ক্রস প্রাপক বিষয়শ্রেণী:ব্রিটিশ সেনা কর্মকর্তা বিষয়শ্রেণী:তৃতীয় চার্চিল সরকারের মন্ত্রী, ১৯৫১-১৯৫৫ বিষয়শ্রেণী:চেম্বারলিন শান্তিকালীন সরকারের মন্ত্রী, ১৯৩৭-১৯৩৯ বিষয়শ্রেণী:চার্চিল তত্ত্বাবধায়ক সরকারের মন্ত্রী, ১৯৪৫ বিষয়শ্রেণী:যুক্তরাজ্যের সংসদ সদস্য ১৯৩১-১৯৩৫ বিষয়শ্রেণী:যুক্তরাজ্যের সংসদ সদস্য ১৯২৯-১৯৩১ বিষয়শ্রেণী:যুক্তরাজ্যের সংসদ সদস্য ১৯২৪-১৯২৯ বিষয়শ্রেণী:যুক্তরাজ্যের সংসদ সদস্য ১৯২৩-১৯২৪ বিষয়শ্রেণী:যুক্তরাজ্যের সংসদ সদস্য ১৯২২-১৯২৩ বিষয়শ্রেণী:যুক্তরাজ্যের সংসদ সদস্য ১৯১৮-১৯২২ বিষয়শ্রেণী:উইনচেস্টার কলেজে শিক্ষিত ব্যক্তি বিষয়শ্রেণী:চার্চিল যুদ্ধকালীন সরকারের মন্ত্রী, ১৯৪০-১৯৪৫ বিষয়শ্রেণী:যুক্তরাজ্যের প্রিভি কাউন্সিলের সদস্য বিষয়শ্রেণী:ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য বিষয়শ্রেণী:প্রথম বিশ্বযুদ্ধের ব্রিটিশ সেনা কর্মকর্তা বিষয়শ্রেণী:ইউনিভার্সিটি কলেজ, অক্সফোর্ডের প্রাক্তন শিক্ষার্থী বিষয়শ্রেণী:১৯৭২-এ মৃত্যু বিষয়শ্রেণী:১৮৮৪-এ জন্ম বিষয়শ্রেণী:উপনিবেশের রাষ্ট্র সচিব বিষয়শ্রেণী:যুক্তরাজ্যের সংসদ সদস্য যারা পিয়ারেজ প্রাপ্ত হয়েছেন বিষয়শ্রেণী:বায়ু বিভাগের রাষ্ট্র সচিব (যুক্তরাজ্য) বিষয়শ্রেণী:বাণিজ্য বোর্ডের সভাপতি
শাহেদ আলী পাটোয়ারী (১৮৯৯-১৯৫৮) একজন পূর্ব-পাকিস্তানি আইনজীবী, রাজনীতিবিদ। তিনি পূর্ব পাকিস্তান প্রাদেশিক পরিষদের সদস্য ও পরিষদের ডেপুটি স্পিকার ছিলেন। স্পিকারের চেয়ারে থাকাবস্থায় তৎকালীন বিরোধী সংসদ সদস্যদের হামলার শিকার হয়ে মৃত্যুবরণ করেন।  জন্ম ও শিক্ষা জীবন শাহেদ আলী ১৮৯৯ সালে চাঁদপুর জেলার মতলব দক্ষিণ উপজেলার আশ্বিনপুর গ্রামে জন্মগ্রহণ করেন। তিনি ১৯২১ সালে ঢাকা কলেজ থেকে দর্শনশাস্ত্রে স্নাতক এবং ১৯২৩ সালে ঢাকা বিশ্ববিদ্যালয় থেকে দর্শনশাস্ত্রে স্নাতকোত্তর ডিগ্রি লাভ করেন। তিনি ১৯২৫ সালে আইন পেশায় বিএল ডিগ্রি অর্জন করে ১৯২৬ সালে কুমিল্লা জেলা কোর্টে আইনজীবী হিসাবে যোগদান করেন।  রাজনৈতিক জীবন তিনি ১৯২৯ সালে শেরে বাংলা এ.কে ফজলুল হকের কৃষক প্রজা পার্টিতে যোগ দেয়ার মধ্য দিয়ে তার রাজনৈতিক জীবনের শুরু হয়। তিনি দীর্ঘদিন কৃষক প্রজা পার্টির কেন্দ্রীয় কমিটির সদস্য এবং কুমিল্লা জেলা শাখার সহসভাপতি দায়িত্ব পালন করেন। তিনি ১৯৩৭ সালে বঙ্গীয় আইনসভার সদস্য নির্বাচিত হন। শেরে বাংলা এ.কে ফজলুল হক কর্তৃক কৃষক-শ্রমিক পার্টি গঠিত হলে (১৯৫৩) তিনি তাতে যোগ দেন এবং কেন্দ্রীয় কমিটির সদস্য নির্বাচিত হন। যুক্তফ্রণ্ট মনোনীত প্রার্থী হিসেবে তিনি ১৯৫৪ সালে পূর্ব বাংলা প্রাদেশিক পরিষদের সদস্য এবং ১৯৫৫ সালে পরিষদের ডেপুটি স্পিকার নির্বাচিত হন।  পাটোয়ারী তিনি কৃষক-শ্রমিক পার্টি ত্যাগ করে ১৯৫৮ সালে আওয়ামী লীগে যোগ দেন। তখন পূর্ব পাকিস্তান আওয়ামী লীগের নেতৃত্বে যুক্তফ্রন্টের সরকার গঠিত হয়, প্রধানমন্ত্রীর দায়িত্ব নেন "হোসেন শহীদ সোহরওয়ার্দী" তিনি আওয়ামীলীগেরও নেতৃত্ব দিতেন, শেখ মুজিবুর রহমান পূর্ব পাকিস্তান আওয়ামী লীগের সাধারণ সম্পাদক।  মৃত্যু পূর্ব পাকিস্তান গণপরিষদে বিরোধী দলে ছিলো কৃষক প্রজা পাটি। ১৯৫৮ সালের ২০ সেপ্টেম্বর ন্যাশনাল আওয়ামী পার্টির (ন্যাপ) দলীয় সদস্য দেওয়ান মাহবুব আলী কর্তৃক স্পিকার আবদুল হাকিমের বিরুদ্ধে আনীত অপ্রকৃতস্থ (পাগল) বিষয়ক অনাস্থা প্রস্তাব পরিষদে গৃহীত হয়। ফলে ২৩ সেপ্টেম্বর ডেপুটি স্পিকার শাহেদ আলীর সভাপতিত্বে পরিষদের অধিবেশন পুনরায় শুরু হয়।অধ্যাপক আসহাবউদ্দীন আহমদ, অধ্যাপক আসহাবউদ্দীন আহমদ রচনাবলী-১। সম্পাদনা: আনু মুহাম্মদ প্রকাশন-ফেব্রুয়ারী, ২০০৪। পৃ. ২৫৩-২৫৫ অধিবেশনের শুরুতে সরকারি দলের সদস্য এবং বিরোধীদলীয় সদস্যদের মধ্যে তুমুল বাকবিতন্ডা শুরু হয় এবং তা সংঘর্ষে রূপ নেয়। সংঘর্ষের এক পর্যায়ে বিরোধী দলীয় সংসদ সদস‍্যদের ছোড়া কাগজ-চাপা-পাথরের (পেপার ওয়েট) আঘাতে মাথায় গুরুতর আঘাত প্রাপ্ত হয়ে আলী মারাত্মকভাবে আহত হন। তাকে ঢাকা মেডিক্যাল কলেজ হাসপাতালে নেয়া হয় এবং ২৬ সেপ্টেম্বর (১৯৫৮) হাসপাতালে তার মৃত্যু হয়।  তথ্যসূত্র  বহিঃসংযোগ    বিষয়শ্রেণী:১৮৯৯-এ জন্ম বিষয়শ্রেণী:১৯৫৮-এ মৃত্যু বিষয়শ্রেণী:বাঙালি আইনজীবী বিষয়শ্রেণী:চাঁদপুর জেলার রাজনীতিবিদ বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:ঢাকা কলেজের প্রাক্তন শিক্ষার্থী বিষয়শ্রেণী:২০শ শতাব্দীর আইনজীবী বিষয়শ্রেণী:চাঁদপুর জেলার ব্যক্তি বিষয়শ্রেণী:২০শ শতাব্দীর পাকিস্তানি আইনজীবী বিষয়শ্রেণী:কৃষক শ্রমিক পার্টির রাজনীতিবিদ বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:পূর্ববঙ্গ আইনসভার সদস্য ১৯৫৪-১৯৫৮ বিষয়শ্রেণী:পূর্ব পাকিস্তান প্রাদেশিক পরিষদের স্পিকার
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: ঐকমত্য হয়নি।  --জয়ন্ত (আলাপ - অবদান) ০৭:২৮, ৩০ ডিসেম্বর ২০১৮ (ইউটিসি) শিক্ষাপ্রতিষ্ঠানে শিক্ষার্থীদের উপর যৌন নির্যাতনের তালিকা  এই নিবন্ধের জন্য অপসারণের প্রস্তাবনাগুলি:  – (অপসারণের প্রস্তাবনা দেখুনলগ দেখুন) () ভুল শিরোনামে অপসারণ প্রস্তাবনা দেওয়ার কারণ: দ্বিতীয় মনোনয়ন দিলে এই নিবন্ধের শিরোনাম উইকিপিডিয়ার যে শিরোনামের সীমা রয়েছে সেটি ক্রস করে যায় তাই এই শিরোনামে প্রস্তাবনা। প্রস্তাবনা: এই নিবন্ধটিতে শুধুমাত্র বিভিন্ন সংবাদ একটার পর একটা যুক্ত করা হয়েছে। অনেকটা ডিরেক্টরি বা নির্দেশিকার মত যা কোনক্রমেই বিশ্বকোষীয় নিবন্ধ নয়। এরকম সংবাদের সংগ্রহশালা উইকিপিডিয়া নয়। ~ যুদ্ধমন্ত্রী আলাপ ২০:৫৩, ১৪ ডিসেম্বর ২০১৮ (ইউটিসি)  দ্বিমত পোষণ করছি। নিবন্ধটি অনেকটা ডিরেক্টরির মত হলেও একে ডিরেক্টরি বা ইয়েলো পেইজ বলা যাবে না। আর প্রতিটি তথ্যেই সূত্র দেয়া হয়েছে। তবে নিবন্ধের শিরোনামে বাংলাদেশ যোগ করা উচিত, যেহেতু বাংলাদেশের ঘটনা লেখা হয়েছে। আর সকল ঘটনা লিপিবদ্ধ না করে, কেবল গুরুত্বপূর্ণ ঘটনাগুলোই থাকা উচিত বলে আমি মনে করি। তখন আর নিবন্ধটিকে সংবাদের সংগ্রহশালা বলা যাবে না। ধন্যবাদ। -মেরাজ (আলাপ) ১৫:৪৩, ২৯ ডিসেম্বর ২০১৮ (ইউটিসি)  ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
অপ্সুদীক্ষা () বা খ্রিস্টধর্মে দীক্ষা (Christening) হলো খ্রিস্টান ধর্মীয় আচার, যে আচারে নব দীক্ষিত বা শিশুদেরকে সাময়িকভাবে পানিতে ডুবিয়ে খ্রিস্টধর্মে দীক্ষিতকরণ ও খ্রিস্টান নামকরণ করা হয়।Romans 8:15 "the spirit of adoption" ("of sonship" RSV), Galatians 4:5 "adoption of sons", Ephesians 1:5 "the adoption of children by Jesus Christ" ("to be his sons through Jesus Christ" RSV). এটা হলো খ্রিস্টান ধর্মের প্রথম ধাপ। বাপ্তিস্ম শিশু বাচ্চাদের ক্ষেত্রে করানো হয় যখন তাদের নামকরণ করা হয়। কারো অপ্সুদীক্ষা সম্পূর্ণ হলে তাকে অপ্সুদীক্ষিত বলে। সিনপটিক গসপেলগুলি বর্ণনা করে যে, বাপ্তিস্মদাতা যোহন যিশুকে বাপ্তিস্ম দিয়েছিলেন।, ,  নব খ্রিস্টানরা তাদের পানিতে নিমজ্জিত করে বাস্তব রূপে অথবা কল্পনা বসত এবং এই বিশ্বাস করে যে যিশু খ্রীস্ট মারা গেছেন এবং তাকে কবর দেয়া হয়েছে। অতঃপর পানি থেকে উঠে আসে এবং পুনরায় এই বিশ্বাস ধারণ করে যে, যিশু পুনরায় এইরূপে জীবিত হয়ে পৃথিবীতে ফিরে আসবেন। এই ধর্মীয় ধারণা বা বিশ্বাসই হলো অপ্সুদীক্ষা।   আরও দেখুন    সুসমাচার  যীশুর ক্রুশারোহণ   তথ্যসূত্র   বিষয়শ্রেণী:খ্রিস্টান পরিভাষা বিষয়শ্রেণী:খ্রিস্টধর্মে ধর্মান্তর বিষয়শ্রেণী:উত্তরণের আচার
লিবারেশন ফ্রন্ট ছিল ভারতের একটি কমিউনিস্ট নকশাল স্প্লিন্টার উপদল। নেতা ছিলেন সবুজ সেন।  দলটি পরে ভারতের কমিউনিস্ট অর্গানাইজেশন (মার্ক্সবাদী-লেনিনবাদী) এর সাথে একীভূত হয়।Bappaditya Paul (27 August 2014). The First Naxal: An Authorised Biography of Kanu Sanyal. SAGE Publications. p. 175. ISBN 978-93-5150-109-1.Link. United India Periodicals. May 1985. p. 13.   তথ্যসূত্র   বিষয়শ্রেণী:ভারতের বিলুপ্ত সাম্যবাদী দল
ল্য মোঁদ () (বাংলায় পৃথিবী) একটি ফরাসি সন্ধ্যাকালীন দৈনিক পত্রিকা। ২০০৪ সালের তথ্য অনুযায়ী এটির গ্রাহকসংখ্যা সাড়ে তিন লক্ষেরও বেশি। এটি প্রধানতম ফরাসি দৈনিক পত্রিকা।  উবের ব্যভ-মেরি জেনারেল শার্ল দ্য গোলের অনুরোধে এই পত্রিকাটি প্রকাশ করা শুরু করেন। দ্বিতীয় বিশ্বযুদ্ধকালীন ল্য তঁ পত্রিকার উত্তরসূরী হিসেবে এর যাত্রা শুরু হয়। ১৯৪৪ সালের ১৯শে ডিসেম্বর এর প্রথম সংখ্যা প্রকাশিত হয়। ১৯৯৫ সালের ১৯শে ডিসেম্বর থেকে এটি ইন্টারনেটে পাওয়া যাচ্ছে। এর বর্তমান প্রকাশক গ্রুপ ল্য মোঁদ।  পত্রিকাটির প্রধান সম্পাদক (rédacteur en chef রেদাক্তর অঁ শেফ) হলেন প্রখ্যাত রাজনৈতিক কার্টুনিস্ট জেরার কুর্তোয়া।  বিষয়শ্রেণী:ফরাসি দৈনিক পত্রিকা বিষয়শ্রেণী:ফ্রান্সের দৈনিক পত্রিকা বিষয়শ্রেণী:মধ্য-বামপন্থী সংবাদপত্র বিষয়শ্রেণী:ফরাসি সংবাদ ওয়েবসাইট
ঢাকা-৩০ আসন ছিল বাংলাদেশের জাতীয় সংসদের নির্বাচনী এলাকার একটি। এটি ঢাকা জেলায় অবস্থিত জাতীয় সংসদের আসন ছিল।Nohlen, D, Grotz, F & Hartmann, C (2001) Elections in Asia: A data handbook, Volume I, p535 ISBN 019924958   সীমানা    ইতিহাস  ঢাকা-৩০ আসনটি ১৯৭৯ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়।   নির্বাচিত সাংসদ  নির্বাচনসদস্যদল১৯৭৯জালাল উদ্দিনবাংলাদেশ জাতীয়তাবাদী দলআসন বিলুপ্ত   নির্বাচন    তথ্যসূত্র    বহিঃসংযোগ    সেফোস "গণপ্রজাতন্ত্রী বাংলাদেশ"  বিষয়শ্রেণী:ঢাকা জেলার জাতীয় সংসদীয় বিলুপ্ত আসন বিষয়শ্রেণী:১৯৭৯-এ বাংলাদেশে প্রতিষ্ঠিত বিষয়শ্রেণী:১৯৮৪-এ বিলুপ্ত
উত্তর-পশ্চিম ককেসীয় ভাষাসমূহ () ককেসাস অঞ্চলের উত্তর-পশ্চিম অংশে (রাশিয়া, জর্জিয়া ও তুরস্কে) প্রচলিত কতগুলি ভাষার একটি দল। এগুলি আবখাজো-আদিজীয় ভাষা নামেও পরিচিত। এই ভাষাগুলির বিশেষ বৈশিষ্ট্য হল এগুলিতে প্রচুর সংখ্যক ব্যঞ্জনধ্বনির উপস্থিতি এবং স্বরধ্বনির স্বল্পতা। এদের মধ্যে উবিখ ভাষাতে ৮০টিরও বেশি ব্যঞ্জনধ্বনি আছে। কোন কোন ভাষাতে স্বরধ্বনির সংখ্যা মাত্র দুইটি হতে পারে।   আরও দেখুন   আবখাজ ভাষা  আদিজে ভাষা  ককেসীয় ভাষাসমূহ  কাবারদীয় ভাষা   তথ্যসূত্র   বিষয়শ্রেণী:ভাষা পরিবার বিষয়শ্রেণী:উত্তর-পশ্চিম ককেশীয় ভাষা বিষয়শ্রেণী:সংযোগাত্মক ভাষা বিষয়শ্রেণী:রাশিয়ার ভাষা
২০২২ টি২০আই বলকান কাপ ছিল একটি টোয়েন্টি২০ আন্তর্জাতিক (টি২০আই) ক্রিকেট টুর্নামেন্ট যেটি ২০২২ সালের সেপ্টেম্বর মাসে রোমানিয়ায় অনুষ্ঠিত হয়। টুর্নামেন্টের সবগুলো ম্যাচ ইলফোভ কাউন্টির মোয়ারা ভ্ল্যসিয়েই ক্রিকেট মাঠে অনুষ্ঠিত হয়। ২০২০ সালে পুরুষদের বলকান কাপের পর এটি ছিল নারীদের জন্য বলকান কাপের প্রথম আসর। এ টুর্নামেন্টেই গ্রিস ও সার্বিয়া নিজেদের প্রথম আনুষ্ঠানিক নারী টি২০আই ম্যাচ খেলে। টুর্নামেন্টের ফাইনালে রোমানিয়াকে পরাজিত করে বিজয়ী হয় গ্রিস।  দলীয় সদস্য     ইওয়ানা খিতিরি (অধি.)  মারিয়া সিরিওতি (সহ-অধি.)  আংগেলিকি সাভানি  আংগেলিকি-ইওয়ানা আর্‌য়িরোপুলু (উই.)  আইকাতেরিনি ইয়িসদাকি  আদামান্তিয়া মাকরি  এলেনি গ্রামেনু  খ্রিসুলা কান্তা  থেওদোরা পারিসি-মেসিমেরি (উই.)  থেওপুলা স্করদিলি  নেফেলি ইয়েওরগোতা  ভাসিলিকি মুলিনু  মারিয়া পলিমেরি  মারিয়া ভেরভিৎসিওতি রেবেকা ব্লেক (অধি.)  অষানী এরন্দতী মুত্তুগল  আন্দ্রেয়া কাতালিনা স্তানুকা  আন্দ্রেয়া-কোস্তিনেলা ভাসিলেস্কু  আন্দ্রেয়া নাতালিয়া তোতোরা  আলিনা চুচুলিন  আলেক্সান্দ্রা চিরিচ  ইজাবেলা-স্তেফানিয়া সিংগুরান (উই.)  এমানুয়েলা বাওতা  এলেনা প্রেদেস্কু  ক্লারা পোপা  চামিলা প্রিয়দর্শিনী  মাদালিনা মারিন (উই.)  রোক্সানা চিরিচ  স্তেফানিয়া তুদোরাকে  স্তেফানিয়া লুদমিলা (উই.) মাগদালেনা নিকোলিচ (অধি.)  আনা মিলেউসনিচ (উই.)  আনা ম্রাতিনকোভিচ (উই.)  ইয়েলেনা বাতোভাৎস  তামারা ত্রায়কোভিচ  তেওদোরা মার্তিচ  নাজা নোয়িচ  নাতালিয়া ইয়োভিচেভিচ  ভেরা বিসলিমোভিচ  মারিয়া ম্রাতিনকোভিচ  মিরসাদা বিসলিমোভিচ  মিরিয়ানা ম্রাতিনকোভিচ  স্লাজানা মাতিয়েভিচ  রাউন্ড-রবিন পয়েন্ট তালিকা   ফাইনালে উত্তীর্ণ  এলিমিনেটরে উত্তীর্ণ  সূচি  প্লেঅফ বন্ধনী  এলিমিনেটর  ফাইনাল  তথ্যসূত্র  বহিঃসংযোগ  ইএসপিএনক্রিকইনফোতে টুর্নামেন্টের প্রধান পাতা   বিষয়শ্রেণী:২০২২–২৩-এ আন্তর্জাতিক ক্রিকেট প্রতিযোগিতা
থাম্ব|মূল ভবন  জগতি রেলওয়ে স্টেশন বাংলাদেশের খুলনা বিভাগের কুষ্টিয়া জেলার একটি রেলওয়ে স্টেশন। এটি বর্তমান বাংলাদেশের সর্বপ্রথম রেলওয়ে স্টেশন।   ইতিহাস  রেলওয়ের ঐতিহ্য জগতি স্টেশন রেলের ইতিহাসে কালের সাক্ষী হয়ে আছে কুষ্টিয়ার জগতি স্টেশন। এটিই এদেশের প্রথম রেল স্টেশন। ব্রিটিশ আমলে কলকাতার শিয়ালদহ থেকে কুষ্টিয়া পর্যন্ত যাতায়াতে ১৮৬২ সালে এ স্টেশনটি চালু করা হয়। ১৮৪৪ সালে আর. এম স্টিফেনসন কলকাতার কাছে   হাওড়া থেকে পশ্চিম বাংলার কয়লাখনি সমৃদ্ধ রানীগঞ্জ শহর পর্যন্ত রেললাইন নির্মাণের জন্য ইস্ট ইন্ডিয়া রেলওয়ে কোম্পানি গঠন করেন। এ কোম্পানি ১৮৫৪ সালে হাওড়া থেকে হুগলি পর্যন্ত ৩৮ কিলোমিটার রেললাইন চালু করে। এরপর ১৮৬২ সালের ২৯ সেপ্টেম্বর ইস্টার্ন বেঙ্গল রেলওয়ে কলকাতা থেকে রাণাঘাট পর্যন্ত রেলপথ চালু করে। এই লাইনকেই বর্ধিত করে ওই বছরের ১৫ নভেম্বর কুষ্টিয়ার জগতি পর্যন্ত ৫৩.১১ কিলোমিটার ব্রডগেজ রেললাইন শাখা উন্মোচন করা হয়। সে সময়ই প্রতিষ্ঠিত হয় পূর্ববঙ্গের প্রথম রেলওয়ে স্টেশন জগতি। পরে ঢাকার সঙ্গে কলকাতার যোগাযোগ ব্যবস্থা সহজতর করতে ১৮৭১ সালের ১ জানুয়ারি জগতি থেকে বর্তমান রাজবাড়ী জেলার পদ্মানদী তীরবর্তী গোয়ালন্দঘাট পর্যন্ত রেললাইন চালু করা হয়। সে সময় মানুষ কলকাতা থেকে ট্রেন করে জগতি স্টেশন হয়ে গোয়ালন্দঘাটে যেতেন। সেখান থেকে স্টিমারে পদ্মানদী পেরিয়ে চলে যেতেন ঢাকায়। কালের সাক্ষী হয়ে আজও দাঁড়িয়ে আছে দেশের সেই প্রথম রেলওয়ে স্টেশন জগতি।   পরিষেবা   জগতি রেলওয়ে স্টেশন দিয়ে যেসকল ট্রেন চলাচল করে নিম্নে তা উল্লেখ করা হলো:   বেনাপোল এক্সপ্রেস  সুন্দরবন এক্সপ্রেস  মধুমতি এক্সপ্রেস  টুঙ্গিপাড়া এক্সপ্রেস   নকশীকাঁথা এক্সপ্রেস  পোড়াদহ সাটল   তথ্যসূত্র    বহিঃসংযোগ      বিষয়শ্রেণী:১৮৬২-এ চালু রেলওয়ে স্টেশন বিষয়শ্রেণী:১৮৬২-এ ব্রিটিশ ভারতে প্রতিষ্ঠিত বিষয়শ্রেণী:কুষ্টিয়ার রেলওয়ে স্টেশন
গেন্তা মিউরা (, ; জন্ম: ১ মার্চ ১৯৯৫) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব গাম্বা ওসাকা এবং জাপান জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলেন।  মিউরা ২০১৭ সালে জাপানের হয়ে আন্তর্জাতিক পর্যায়ে অভিষেক করেছেন; জাপানের জার্সি গায়ে তিনি এপর্যন্ত ১০ ম্যাচে ১টি গোল করেছেন।  প্রারম্ভিক জীবন গেন্তা মিউরা ১৯৯৫ সালের ১লা মার্চ তারিখে জাপানের আইচি প্রশাসনিক অঞ্চলে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল ২০১৭ সালের ১২ই ডিসেম্বর তারিখে, ২২ বছর, ৯ মাস ও ১১ দিন বয়সে, ডান পায়ে ফুটবল খেলায় পারদর্শী মিউরা চীনের বিরুদ্ধে অনুষ্ঠিত ২০১৭ ইএএফএফ ই-১ ফুটবল চ্যাম্পিয়নশিপের ম্যাচে অংশগ্রহণ করার মাধ্যমে আন্তর্জাতিক ফুটবলে জাপানের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ৬ নম্বর জার্সি পরিধান করে কেন্দ্রীয় রক্ষণভাগের খেলোয়াড় হিসেবে খেলেছিলেন। ম্যাচটি জাপান ২–১ গোলের ব্যবধানে জয়লাভ করেছিল। জাপানের হয়ে অভিষেকের বছরে মিউরা সর্বমোট ২ ম্যাচে অংশগ্রহণ করেছেন।  পরিসংখ্যান আন্তর্জাতিক   দল  সাল  ম্যাচ  গোল জাপান  ২০১৭  ২  ০ ২০১৮  ৩  ০ ২০১৯  ৫  ১ সর্বমোট  ১০  ১  তথ্যসূত্র  বহিঃসংযোগ                বিষয়শ্রেণী:১৯৯৫-এ জন্ম বিষয়শ্রেণী:জীবিত ব্যক্তি বিষয়শ্রেণী:জাপানি ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:গাম্বা ওসাকার খেলোয়াড় বিষয়শ্রেণী:জে১ লিগের খেলোয়াড় বিষয়শ্রেণী:জাপানের আন্তর্জাতিক ফুটবলার বিষয়শ্রেণী:শিমিজু এস-পালসের খেলোয়াড় বিষয়শ্রেণী:২০১৯ এএফসি এশিয়ান কাপের খেলোয়াড় বিষয়শ্রেণী:জে২ লিগের খেলোয়াড় বিষয়শ্রেণী:জে৩ লিগের খেলোয়াড় বিষয়শ্রেণী:পুরুষ ফুটবল রক্ষণভাগের খেলোয়াড়
থাম্ব|দ্য এলায়েন্স রিভিউ লোগো দ্য এলায়েন্স রিভিউ  হল অ্যালায়েন্স, ওহাইও এবং উত্তর-পূর্ব ওহাইওয়ের কাছাকাছি অঞ্চলের একটি সম্প্রদায় ভিত্তিক সংবাদপত্র। কাগজটি সপ্তাহে ছয় দিন প্রকাশিত হয় এবং এর সঞ্চালন প্রায় ১৪,০০০ এর কাছাকাছি। পত্রিকাটি ১৮৮৮ সালে প্রতিষ্ঠিত হয়েছিল এবং বর্তমানে এটি গ্যানেটের (আগের গেটহাউস মিডিয়া) মালিকানাধীন, যারা ডিক্স কমিউনিকেশনস থেকে ফেব্রুয়ারি ২০১৭-এ সংবাদপত্রটি কিনেছিল।     তথ্যসূত্র      বহিঃসংযোগ     বিষয়শ্রেণী:১৮৮৮-এ প্রতিষ্ঠিত প্রকাশনা বিষয়শ্রেণী:গ্যানেট পাবলিকেশনস
প্রভু (হিন্দি:प्रभु, তামিল: பிரபு ; জন্মঃ ৩১শে ডিসেম্বর, ১৯৫৬ সাল) হলেন একজন ভারতীয় চলচ্চিত্র অভিনেতা, ব্যবসায়ী এবং প্রযোজক যিনি প্রধানত তামিল চলচ্চিত্রে এবং কিছু তেলুগু চলচ্চিত্রে কাজ করে থাকেন। তিনি খ্যাতিমান  অভিনেতা শিবাজি গণেশন-এর পুত্র, এবং  তামিল নায়ক বিক্রম প্রভুর পিতা। ১৯৮২ সালে সাঙ্গিলি ছবি দিয়ে শুরুর পরে তিনি পাশাপাশি অনেক প্রধান ও সহকারী ভূমিকায়ও অভিনয় করেন। ১৯৯২ সালে তামিল নন্দু স্টেট সেরা অভিনেতা খেতাব তাকে পরিচিতি এনে দেয় তামিলনাড়ু রাষ্ট্রে চিন্না থাম্বি ছবিতে তার প্রতিকৃতি অঙ্কন করে।  কর্মজীবন  ব্যক্তিগত জীবন প্রভু  নায়ক শিবাজি গণেশন ও কমলার পুত্র হিসেবে জন্মগ্রহণ করেন। তার বড় ভাই রামকুমার গণেশান হলেন একজন চলচ্চিত্র প্রযোজক এবং দুই বোন হলেন শান্তি ও থেন্মোৎজি। তিনি বিয়ে করেন পুণিতাকে এবং তার ঘরে জন্ম হয় বিক্রম প্রভু ও ঐশ্বরিয়া প্রভু নামের দুই সন্তানের। ২০১২ সালে ছেলে বিক্রম কুমকি ছবি দিয়ে তার চলচ্চিত্র পদচারণা শুরু করেন। বিবাহিত হওয়ার সত্ত্বেও তিনি অভিনেত্রী খুশবুর সহিত সাড়ে চার বছর একসাথে বসবাস করেছিলেন এবং ১৯৯৩ সালের ১২ই সেপ্টেম্বর তারা বিবাহ বন্ধনে আবদ্ধ হন। পরবর্তীকালে চার মাস পরে তারা বিভাজনের সিদ্ধান্ত নেন।  চলচ্চিত্রের তালিকা  তথ্যসূত্র  বহিঃসংযোগ Official website  বিষয়শ্রেণী:ভারতীয় চলচ্চিত্র অভিনেতা বিষয়শ্রেণী:তামিল চলচ্চিত্র অভিনেতা বিষয়শ্রেণী:জীবিত ব্যক্তি বিষয়শ্রেণী:১৯৫৬-এ জন্ম বিষয়শ্রেণী:চেন্নাইয়ের অভিনেতা বিষয়শ্রেণী:মালায়ালম চলচ্চিত্র অভিনেতা বিষয়শ্রেণী:তামিলনাড়ু রাজ্য চলচ্চিত্র পুরস্কার বিজয়ী বিষয়শ্রেণী:কন্নড় চলচ্চিত্র অভিনেতা বিষয়শ্রেণী:২০শ শতাব্দীর ভারতীয় অভিনেতা বিষয়শ্রেণী:২১শ শতাব্দীর ভারতীয় অভিনেতা বিষয়শ্রেণী:চেন্নাইয়ের চলচ্চিত্র প্রযোজক বিষয়শ্রেণী:তামিল চলচ্চিত্র প্রযোজক বিষয়শ্রেণী:তেলুগু চলচ্চিত্র অভিনেতা বিষয়শ্রেণী:মালয়ালম চলচ্চিত্র অভিনেতা
কুশল পাঞ্জাবী (২৩ এপ্রিল ১৯৭৭ – ২৬ ডিসেম্বর ২০১৯) ছিলেন একজন ভারতীয় চলচ্চিত্র ও টেলিভিশন অভিনেতা, যিনি মার্কিন গেম শো ওয়াইপ আউট এর ভারতীয় সংস্করণ টিভি রিয়্যালিটি গেম শো জোর কা ঝটকা (২০১১) এর বিজয়ী হয়ে ৫০ লাখ ভারতীয় রুপি পুরস্কার পান।  অভিনয় জীবন তিনি ফারহান আখতারের লকশ্যা  এবং করণ জহরের কাল চলচ্চিত্রে অভিনয় করেছেন। এছাড়া লাইফ ওকে এর স্কাইলাইন এবং সনি এর সিআইডিতেও অভিনয় করেছেন।তিনি অনেক ক্রীড়া প্রোগ্রামের অংশ হয়েছেন, যার মধ্যে এক সে বারকার এক,ঝালাক দিক লা যা,প্যাঁয়সা ভারি পারেগা ইত্যাদি আছে।সর্বশেষ তিনি ক্যা হাল মিস্টার পাঞ্চাল ? এ শিব চরিত্রে অভিনয় করেন।  সিরিয়াল ১৯৯৫ - এ মাউথফুল অব স্কাই  ২০০২ - লাভ ম্যারেজ  ২০০৪ - রাজা - স্কাই কা রাজা  ২০০৩ - সিআইডি  ২০০৪ - দেখো মাগার প্যার সে  ২০০৪ - কাভি হা কাভি না  ২০০৫ - ইয়ে দিল জেট মিক  ২০০৫ - স্থান  ২০০৫ - ফিয়ার ফ্যাক্টর  ২০০৫ - প্যাঁয়সা ভারি পারেগা  ২০০৬ - কসম সে  ২০০৬ - শ ... ফির কোই হে  ২০১৭-২০১৯ - ক্যা হাল মিস্টার পাঞ্চাল ?  মৃত্যু কুশল পাঞ্জাবী ২০১৯ সালের ২৬ ডিসেম্বর ৩৭ বছর বয়সে প্রয়াত হন।Ishq Mein Marjawan actor Kushal Punjabi dies at the age of 37; actor Karanvir Bohra shares shocking news on social mediaActor Kushal Punjabi dies at the age of 37, Karanvir Bohra says ‘your demise has shocked me’Kushal Punjabi Passes Away at 37, Karanvir Bohra Shares News on Twitter   তথ্যসূত্র    বহিঃসংযোগ   বিষয়শ্রেণী:২১শ শতাব্দীর ভারতীয় অভিনেতা বিষয়শ্রেণী:২০শ শতাব্দীর ভারতীয় অভিনেতা বিষয়শ্রেণী:ভারতীয় ধারাবাহিক নাটকের অভিনেতা বিষয়শ্রেণী:মুম্বইয়ের অভিনেতা বিষয়শ্রেণী:ভারতীয় আপাতবাস্তব টেলিভিশন অনুষ্ঠানে অংশগ্রহণকারী বিষয়শ্রেণী:ভারতীয় টেলিভিশন অভিনেতা বিষয়শ্রেণী:২০১৯-এ মৃত্যু বিষয়শ্রেণী:হিন্দি চলচ্চিত্র অভিনেতা বিষয়শ্রেণী:ভারতীয় চলচ্চিত্র অভিনেতা বিষয়শ্রেণী:সিন্ধি ব্যক্তি বিষয়শ্রেণী:১৯৭৭-এ জন্ম বিষয়শ্রেণী:আপাতবাস্তব অনুষ্ঠান বিজয়ী বিষয়শ্রেণী:ভারতে ফাঁসিতে ঝুলে আত্মহত্যা বিষয়শ্রেণী:২০১৯-এ আত্মহত্যা বিষয়শ্রেণী:সিন্ধি অভিনেতা
মারকাযু ফয়জিল কুরআন আল ইসলামী ঢাকা বাংলাদেশের রাজধানী ঢাকায় অবস্থিত একটি কওমি মাদ্রাসা। এটি ঢাকার মিরপুর অঞ্চলের দারুস সালাম থানা থেকে দক্ষিণে হরিরামপুর এলাকায় অবস্থিত। এটি  আন্তর্জাতিক হিফজুল কুরআন প্রতিযোগিতা ও বাংলাদেশ কওমি মাদরাসা শিক্ষা বোর্ড এর কেন্দ্রীয় পরীক্ষায় অংশগ্রহণ করে জনপ্রিয়তা পেয়েছে। বাংলাদেশে উল্লেখযোগ্য বিশ্বমানের কুরআনের হাফেজ ও আলেম তৈরি করার জন্য ২০১৪ সালে গুলশান সোসাইটি জামে মসজিদের খতিব  মুরতাজা হাসান ফয়েজী মাসুম মাদ্রাসাটি প্রতিষ্ঠা করেন। তিনিই মাদ্রাসার প্রতিষ্ঠাতা পরিচালক ও শাইখুল হাদিসের দায়িত্ব পালন করছেন। মাদ্রাসাটি বাংলাদেশ কওমি মাদ্রাসা শিক্ষা বোর্ডের অধিভুক্ত রয়েছে। মাদ্রাসাটি নিয়মিত কওমি মাদরাসা শিক্ষাবোর্ডের শীর্ষস্থানীয় ফলাফল করে থাকে। মাদ্রাসায় দাওরায়ে হাদিস পর্যন্ত বর্তমানে ৮৫০ এর অধিক শিক্ষার্থী পড়াশোনা করছেন।   উল্লেখযোগ্য শিক্ষার্থী   সালেহ আহমদ তাকরীম, বাংলাদেশি হাফেজ, আন্তর্জাতিক কুরআন তেলাওয়াতে পুরস্কার বিজয়ী।  হাফেজ ফজলে রাব্বি, মিশর আন্তর্জাতিক হিফজুল কুরআন প্রতিযোগিতায় বাংলাদেশ প্রতিনিধি।  মুয়াজ মাহমুদ, বাংলাদেশী হাফেজ, দুবাই আন্তর্জাতিক হিফজুল কুরআন প্রতিযোগিতা ২০১৯ এর বাংলাদেশ প্রতিনিধি।  আনাস মাহফুজ, বাংলাদেশী হাফেজ, কুয়েত আন্তর্জাতিক হিফজুল কোরআন প্রতিযোগিতা-এ অনুষ্ঠিত ১৩ তম আসরের বিজয়ী। হাফেজ আনাস মাহফুজ    আরও দেখুন   মারকাজুত তাহফিজ ইন্টারন্যাশনাল মাদ্রাসা  হাফেজিয়া মাদ্রাসা  সরকারি মাদ্রাসা-ই-আলিয়া, ঢাকা   তথ্যসূত্র    বহিঃসংযোগ   ফেসবুকে মারকাযু ফয়জিল কুরআন আল ইসলামী ঢাকা  বিষয়শ্রেণী:২০১৪-এ প্রতিষ্ঠিত শিক্ষাপ্রতিষ্ঠান বিষয়শ্রেণী:২০১৪-এ বাংলাদেশে প্রতিষ্ঠিত বিষয়শ্রেণী:হাফেজিয়া মাদ্রাসা বিষয়শ্রেণী:ঢাকা জেলার কওমি মাদ্রাসা